Fighter (Lidd vun der Tali Golergant)

Fighter ass e Lidd, mat deem déi lëtzebuergesch-israeelesch Sängerin Tali Golergant (oder mononym, just Tali) Lëtzebuerg um Eurovision Song Contest 2024 zu Malmö a Schweden vertrueden huet.

D'Lidd gouf den 12. Januar 2024 am Kader vun der nationaler Selektioun Luxembourg Song Contest 2024 fir den Eurovisiounsconcours ausgewielt. Et gouf vun der Ana Zimmer, der Manon Romiti an dem Silvio Lisbonne geschriwwen. D'Musek ass vun der Ana Zimmer, Dardust an der Manon Romiti.

An der Finall vum Eurovision Song Contest zu Malmö krut d'Lidd 103 Punkten, a koum domat op déi 13. vu 25 Plazen.

 Um Spaweck 
 D'Live-Opféierung vun der Tali Golergant an der nationaler Selektioun op youtube.com.

Kategorie:Franséischsproocheg Lidder
Kategorie:Lidder 2024
Kategorie:Lëtzebuerg beim Eurovision Song Contest
Kategorie:Engleschsproocheg Lidder
Kategorie:Poplidder